ବୃତ୍ତାନୁକ୍ରମିକ ବାନ୍ତି ସିଣ୍ଡ୍ରୋମ

ବୃତ୍ତାନୁକ୍ରମିକ ବାନ୍ତି ସିଣ୍ଡ୍ରୋମ (ଇଂରାଜୀ ଭାଷାରେ Cyclic vomiting syndrome  CVS/ ସିଭିଏସ) ଏକ ବ୍ୟାଧି ଯାହା ଫଳରେ ଅଇ, ବାନ୍ତି ଏବଂ ପେଟ ଯନ୍ତ୍ରଣାର ପୁନରାବୃତ୍ତି ଘଟେ । ସାଧାରଣତଃ ହଠାତ ରୋଗ ଲକ୍ଷଣ ଆରମ୍ଭ ହୁଏ ଏବଂ କିଛି ଘଣ୍ଟାରୁ କିଛି ଦିନ ପର୍ଯ୍ୟନ୍ତ ରହିଥାଏ ।  କେତେକ ରୋଗୀ ବାନ୍ତି କରିବା ପୂର୍ବରୁ ପ୍ରଚୁର ପରିମାଣର ତରଳ ପଦାର୍ଥ ପିଇଥାନ୍ତି । ଅନ୍ୟାନ୍ୟ ଲକ୍ଷଣଗୁଡ଼ିକ ମଧ୍ୟରେ ଉଦ୍‌ବେଗ, ଅବସାଦ ଏବଂ ସ୍ୱୟଂକ୍ରିୟ ସ୍ନାୟୁ ଦୁଷ୍କ୍ରିୟା ଅନ୍ତର୍ଭୁକ୍ତ ହୋଇପାରେ । ଏହା ଏକ ଦୀର୍ଘକାଳୀନ ରୋଗ ।  ଜଟିଳତା ମଧ୍ୟରେ ନିର୍ଜଳନ, ଇଲେକ୍ଟ୍ରୋଲାଇଟ୍ ସମସ୍ୟା ଏବଂ ଖାଦ୍ୟନଳୀ ଛିଣ୍ଡିଯିବା ହୋଇପାରେ ।

କାରଣ ଅଜଣା ଥିଲେ ମଧ୍ୟ, ଏଥିରେ ଅନେକ କାରଣ ଜଡ଼ିତ ଥିବା ବିଶ୍ୱାସ କରାଯାଏ ।  ପ୍ରଭାବିତ ଲୋକଙ୍କର ପ୍ରାୟ ବ୍ୟକ୍ତିଗତ କିମ୍ବା ପାରିବାରିକ  ମାନସିକ ଚାପ, ସ୍ୱଳ୍ପ ନିଦ୍ରା କିମ୍ବା ମାସିକ ଋତୁସ୍ରାବ ଯୋଗୁଁ ଏହା ସୃଷ୍ଟି ହୋଇପାରେ ।  ବୟସ୍କଙ୍କଠାରେ ମେଡିକାଲ୍ ଇମେଜିଂ ଏବଂ ଉପର ଏଣ୍ଡୋସ୍କୋପି ପରେ ଅନ୍ୟାନ୍ୟ ସମ୍ଭାବ୍ୟ କାରଣଗୁଡ଼ିକୁ ବାଦ ଦେବା ପାଇଁ ନିର୍ଦ୍ଦିଷ୍ଟ ମାନଦଣ୍ଡ ଉପରେ ନିର୍ଭର କରି ରୋଗ ନିର୍ଣ୍ଣୟ କରାଯାଏ ।  କାନାବିନଏଡ ହାଇପରମେସିସ୍ ସିଣ୍ଡ୍ରୋମ୍ (CHS) ଏହାର ଏକ ଉପପ୍ରକାର। 

ଓଣ୍ଡାନସେଟ୍ରନ୍, ଟ୍ରିପ୍ଟାନ୍ସ ଏବଂ ଆଣ୍ଟିହିଷ୍ଟାମାଇନ୍ ଭଳି ଔଷଧ ସହିତ ସହାୟକ ଯତ୍ନ ଦ୍ୱାରା ତୀବ୍ର ଆକ୍ରମଣର ଚିକିତ୍ସା କରାଯାଇପାରେ । ସମୟ ସମୟରେ କେଟାମାଇନ୍ କିମ୍ବା ହସ୍ପିଟାଲରେ ଭର୍ତ୍ତି ହେବା ଆବଶ୍ୟକ ହୁଏ ।  ଗରମ ସ୍ନାନକୁ ସହାୟକ ବୋଲି ଅନେକ ଭାବନ୍ତି ।  ଆକ୍ରମଣର ପ୍ରତିଷେଧରେ ଆମିଟ୍ରିପ୍ଟିଲିନ୍, ଟୋପିରାମେଟ୍, କିମ୍ବା ଆପ୍ରେପିଟାଣ୍ଟ ନିରନ୍ତର ବ୍ୟବହାର ଏବଂ କାନାବିସ୍ ବ୍ୟବହାର ବନ୍ଦ କରିବା ଆବଶ୍ୟକ ହୋଇପାରେ ।  ଏକ ଜରୁରୀକାଳୀନ ଯତ୍ନ ଯୋଜନା ଉପଯୋଗୀ ହୋଇପାରେ ।

ବୃତ୍ତାନୁକ୍ରମିକ ବାନ୍ତି ସିଣ୍ଡ୍ରୋମ ୨% ଲୋକଙ୍କୁ ପ୍ରଭାବିତ କରେ । ପୁରୁଷମାନଙ୍କ ତୁଳନାରେ ମହିଳାମାନେ ଅଧିକ ପ୍ରଭାବିତ ହୁଅନ୍ତି । ବୟସ୍କଙ୍କ ମଧ୍ୟରେ ଏହା ୩୦ ଏବଂ ୪୦ ବର୍ଷ ବୟସ୍କ ଲୋକଙ୍କ ମଧ୍ୟରେ ସବୁଠାରୁ ସାଧାରଣ ହୁଏ; ଯେତେବେଳେ ପିଲାମାନଙ୍କ କ୍ଷେତ୍ରରେ ପ୍ରାୟ ୭୦% ବୟସ ହେବା ପରେ ଆପେ ସମାଧାନ ହୋଇଯାଏ । ପ୍ରଥମେ ୧୮୬୧ ମସିହାରେ ଲୋମ୍ବାର୍ଡ ଏହାକୁ ବର୍ଣ୍ଣନା କରିଥିଲେ । ଏହି ରୋଗ ଯୋଗୁ କାମ କରିବାର କ୍ଷମତା ହ୍ରାସ ହୋଇପାରେ ଏବଂ ସମ୍ପର୍କ ଉପରେ ଚାପ ସୃଷ୍ଟି ହୋଇପାରେ ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki